Nepell eus palez ar Roue, e oa dor sakr Ishtar, un nor vras-kenañ e oa gant tourioù tro-dro. An aozadur-se a oa livet e glas gant tresadennoù tirwi hag erevent melen ha gwenn, flaminus en heol. Pa dremene lidkerzh an Doue Mardouk dindan an nor (E-pad al lidkerzh veze douget delwenn an doue Mardouk hag hi kelchiet gant beleien ha war e lerch e tremene ar roue), ech errue e-barzh liorzhoù ar Rouanez, unan eus Seizh Marzh ar Bed : liorzhoù a-istribilh Babilon. Savennoù-douar a oa douget gant kolonennoù pri, ha tro-dro dezho e kreske plantoù ha gwez eus broioù all. War pep hini eus ar savennoù-douar e oa gwez-frouezh, louzeier ha bleunioù frondus. War an hini uhelañ a oa staliet ur reizhiad evit dourañ ar liorzhoù gant kanouchelloù a dremene eus an eil degile. Hervez ar vojenn, en defe savet ar Roue ar liorzhoù-se evit e wreg kuit mhe defe keuz dhe bro.